ຫົວໜ້າທະຫານບ້ານ ຖືກແຕ່ງຕັ້ງເປັນ ລມຕ ປ້ອງກັນປະເທດລີເບຍ
ຫົວໜ້າທະຫານບ້ານ ທີ່ຊ່ອຍໂຄ່ນລົ້ມ ມື້ລາງກາດດາຟີ ໄດ້ຮັບຕໍາແໜ່ງ ລັດຖະມົນຕີປ້ອງກັນປະເທດລີເບຍ.
ພວກຜູ້ນໍາທະຫານບ້ານລີເບຍທີ່ຊ່ອຍໂຄ່ນລົ້ມມື້ລາງຈອມຜະເດັດການມວມມາກາດດາຟີ ອອກຈາກອຳນາດໄປໃນການລຸກຮືຂຶ້ນໃນປີນີ້ ໄດ້ຮັບຕໍາແໜ່ງສູງສຸດໃນດ້ານຄວາມປອດ ໄພ ໃນການແຕ່ງຕັ້ງຄະນະລັດຖະບານໃໝ່ໂດຍສະພາປົກຄອງແຫ່ງຊາດຊົ່ວຄາວນັ້ນ ທ່ານ Abdurrahim el-Keib ນາຍົກລັດຖະມົນຕີຮັກສາການຊົ່ວຄາວປະກາດຄະນະລັດ ຖະບານໃໝ່ຂອງທ່ານໃຫ້ຮູ້ໃນກອງປະຊຸມນັກຂ່າວໃນແລງວັນອັງຄານວານນີ້ ຫລັງຈາກທໍາ ການເຈລະຈາກັນມາເປັນເວລາຫລາຍສັບປະດາ ທ່ານໄດ້ມອບຕໍາແໜ່ງລັດຖະມົນຕີປ້ອງ ກັນປະເທດໃຫ້ທ່ານ Osama al-Juwali ຫົວໜ້າທະຫານບ້ານຈາກເມືອງ Zintan ໃນພາກຕາເວັນຕົກຂອງປະເທດ ຊຶ່ງພວກກໍາລັງຂອງທ່ານໄດ້ຊ່ອຍຂັບໄລ່ກາດ ດາຟີອອກຈາກກຸງຕຣີໂປລີ ໃນເດືອງສິງຫາຜ່ານມາແລະຈັບກຸມນາຍ Seif al-Islam ລູກຊາຍຄົນນຶ່ງຂອງມື້ລາງກາດດາຟີໃນສັບປະດາຜ່ານມາໃນເຂດທະເລຊາຍໃນພາກໃຕ້ ຂອງປະເທດນັ້ນ ນາຍ Seif al-Islam ໄດ້ຖືກຄຸມຂັງຢູ່ໃນເມືອງ Zintan ເພື່ອລໍຖ້າການຈັດແຈງດໍາເນີນ ຄະດີ ພວກທະຫານບ້ານເມືອງ Zintan ໄດ້ກົດດັນໃຫ້ສະພາປົກຄອງປະເທດຊົ່ວຄາວ ມອບຕໍາແໜ່ງລັດຖະມົນຕີປ້ອງກັນປະເທດທີ່ສຳຄັນນີ້ໃຫ້ທ່ານ Juwali